Gamestar 


Kereskedelm 


.STEAM 
Első kézből 


edig nem mondhatnánk, 

hogy könnyű helyzetben volt 

— már ami az elvárásokat 

illeti. Az 1998 végén boltokba 
kerülő első rész majd" ötven , Év Játéka" 
címet gyűjtött be a szaksajtótól, s több 
mint nyolcmillió példányban vásárolták 
meg a játékosok szerte a világban, azaz 
a siker mind a szakma, mind a fogyasztók 
részéről egyetemleges és elsöprő volt. 
(Mondjuk azért ebbe az eladási számba 
beletartozott az is, hogy nem hivatalos 
kiegészítőjéhez, a hasonlóan elképesz- 
tően sikeres Counter-Strike-hoz eredeti 
Half-life szériaszám szükségeltetett. . . 
— Bad Sector) Aztán jött a második rész 
bejelentése, majd az egyre több , túl-szép- 
hogy-igaz-legyen" videó, s a várakozás 
már-már hisztérikussá vált, amit sikeresen 


fokozott a megjelenési dátum folyamatos 
tologatása. Ehhez képest talán hihetet- 
lenül hangzik, hogy a Half-Life 2 túlnő 
minden várakozáson — hiszen mindenki a 
, számítógépes játék" fogalmának újrade- 
finiálását várta tőle —, de ettől függetlenül 
igaz. Újradefiniálta. 

A következő tizennyolc oldalon megpró- 
báljuk Nektek bemutatni: miért gondoljuk 
így, s bár szavakkal és képekkel nagyon 
nehéz visszaadni a játék lényegét, meg- 
tesszük a tőlünk telhetőt. Mindezt nagyon 
óvatosan, körültekintően, a sztoriból csak 
azokat a részleteket felfedve, melyeket 
feltétlenül muszáj, hiszen a lehető leg- 
nagyobb igazságtalanság lenne részünk- 
ről, ha megfosztanánk Benneteket annak 
az élménynek akár egyetlen szikrájától is, 
amelyet mi átéltünk. . . 


HÉT VÁ SR SÉT 


Kényelmetlen kérdések 


2 élmény ugyanis mesterien 

megkomponált, minden 

részében tökéletes: az első 

illanattól kezdve magával 

ragad, s nem is ereszt a huszadik játékóra 
végéig. Körülbelül tíz percre van szükség 
ahhoz, hogy megkérdőjelezhetetlenül és 
visszafordíthatatlanul elvesszünk ebben 
sajátos atmoszférával bíró, vérfagyasztóan 
meggyőző világban. Feltétel nélkül befogad- 
juk és magunkévá tesszük minden egyes 
részletét, hisz akárcsak az első epizódban, 
most is mindent Gordon Freeman szemüve- 
gén keresztül szemlélünk, akármilyen fonto- 
sabb sztori-szintű eseményről is legyen szó: 
nincsenek tehát játék közbeni átvezetők. 

Akik emlékeznek az első részre, nosztal- 
giázhatnak: utazásunk a HL2-ben is egy 

, Mozgó vonaton" kezdődik. Semmire sem 
emlékszünk a Black Mesaban (az első rész 
helyszínéül szolgáló kutatóbázis) történt 
események óta, semmilyen támpontot nem 
kapunk az utóbbi idők történéseivel 
kapcsolatban. Mialatt a készítők nevét olvas- 
suk, föl alá járkálunk, nézelődünk, a helyzet 
azonban bonyolódik, amikor vonatunk befut 
a City 17 elnevezésű város pályaudvarára, 
amely semmilyen szinten nem hasonlít arra 
a , hétköznapi" Amerikára, melyet Gordon 
Freeman maga mögött hagyott, amikor 
bement dolgozni azon a bizonyos napon. 
Ehelyett nagyon határozott kelet-európai 


kisugárzása van a helynek — mi pedig nem 
értjük, miért... 

Mintha ez nem lenne elég, a vonatról 
leszállva — a riadt tekintetű emberek között 
— hatalmas kivetítőkön propagandaszerű 
szónoklatot harsog egy őszes hajú, szakál- 
las ember megmaradt városokba történő 
áttelepülésről, üdvözítő emigrációról. Később 
szemünk a pályaudvar falaira ragasztott, 
kényelmetlen tartalmú újságcikkeken fut 

át, amelyek mindenféle dimenziókapukról, 
bolygóközi invázióról és a ,,7 órás háborúról" 
mesélnek. Ekkor már — bármennyire kelle- 
metlen is — nem tudjuk nem összekapcsolni 
a történéseket az előző részben foganatosí- 
tott, Xen bolygóra történő dimenzióugrással, 


amely valamilyen úton-módon mély és 
egyértelmű hatást gyakorolt világunkra 

a Gordon számára , kiesett" időben. 

Ami bizonyos, hogy a régi sci-fi filmekben 
jósolt hipertechnológia kézzelfoghatóvá vált, 
és egyrészt borzongató kontrasztját képezi 
a City 17-ből áradó leharcolt, posztkom- 
munista hangulatnak, másrészt azt kiegéz- 
szítve olyan feszengősen rideg, diktatórikus 
kisugárzást teremt, amely a monitoron 
átsütve az ember velejéig hatol. Maszkos 
katonák lökdösik a reményvesztett tekintetű, 
megfélemlített polgárokat, akik a lelkesedés 
legkisebb jele nélkül teljesítik a felvigyázók 
durva parancsait. Óriás szitakötőkre emlé- 
keztető lebegő szkennerek vizsgálják, va- 
kuzzák a retinákat, odébb pedig vértől síkos 
kihallgatószobák teremtik meg a félelmetes 
orwelli rendőrállam hangulatát — minket 
pedig megérint a totális kontroll érzete. 


A jelek egyértelműek, de nem akarunk hinni 
nekik, inkább csak a kényelmetlen kérdések 
tolulnak elő: az idegenek elfoglalták volna 

a Földet? Kik tulajdonképpen a maszkos 
katonák? Rendfenntartók? Barátok? Valóban 
csak a mi érdekünkben cselekszenek, és 
megvédenek az igazi ellenségektől? Egyál- 
talán emberek ők? Vagy. . . ki tudja? 

A kérdések — egyelőre — megválaszolatlanul 
maradnak, sőt, a játék későbbi részeiben 
továbbiakkal találkozunk majd. Itt vannak 
mindjárt az első részből ismerős 

szörcsögő arctámadók, illetve a velük együtt 
, élő" zombik, melyek szemmel láthatólag 

, Mindennapi" lakóivá váltak bolygónknak, 
ami — mint később kiderül — nem is csoda, 
hisz valaki (vagy valami) mintha tervszerűen 
,hajigálná" az égből az őket tartalmazó 
kapszulákat, mintegy biológiai fegyver- 
ként, mellyel az egész bolygót meg akarja 


fertőzni. A Xenen őshonos zöldes-elektromos 
vortigauntok (a HL1-ből emlékezhettek 
rájuk) még nagyobb meglepetést fognak 
okozni, amikor kiderül róluk, hogy kik ellen 
is harcolnak. Tovább zavarja az összképet, 
hogy a különös, rovarszerű , ant lionok" 
válogatás nélkül támadnak mindenkire, 

akit meglátnak, mintha ők egyik oldalon 
sem állnának, vagy talán valami , baleset 
eredményei" lennének. Végül ott vannak az 
emberi faj nyerészkedő, köpönyegforgató, 
kollaboráns egyedei, akik indítékait és céljait 
szintén homály fedi. 

Kérdés tehát van bőven, a válaszok pedig 
ránk várnak — utunk során nekünk kell 
összeszednünk és összeraknunk a moza- 
ikdarabkákat, a történetet senki nem fogja 
önszántából elregélni nekünk. , Andersen 
meghalt, mese nincs" — ahogy szokták volt 
mondani. . . 


AMESTAI 


G 


iután minden szempontból 

rabjaivá váltunk ennek 

a lebilincselő világnak, 

máris jönnek az első 
erőfitogtatások. Rövid közjáték után egy 
sötét raktárszobában találjuk magunkat, 
ahol végre lesz időnk szemügyre venni 
a grafika hihetetlen részletességét (bő- 
vebben erről majd egy külön fejezetben), 
a kijutáshoz pedig dobozokat tologatunk, 
hogy végül kimászhassunk az ablakon, 
amivel a fizikai motor szellőzteti meg lazán, 
mit is várhatunk majd tőle a játék során 
(bővebben erről is később). Kijutva, ahogy a 
szemünk előtt elterülő város látványa elénk 
tárul, tudatosul bennünk, hogy nemcsak a 
belső terek letaglózóak, hanem a külsők 
is — sőt, azok csak igazán! Bámészkodni, L értiri 
tesztelni a Far Cry dimenzióit megszégyenítő 1 ryipyttó 
távolságokat azonban nincs időnk, hiszen a 
zseniális játékmenet-tervezés is beköszön 
egy percre, megvillantva erényeit — egy 
pillanatra sincs ugyanis üresjárat, az akció 
intenzív és folyamatos: az utcáról hamaro- 
san lövöldözni kezdenek ránk, menekülnünk 
kell. Mindez persze azért, hogy az üldözés 
eredményeképpen minél hamarabb belefus- 
sunk a későbbi játékmenet szempontjából 
legjelentősebb nem játékos karakterekbe, 
akikről csakhamar kiderül, hogy az elnyo- 
más ellen harcoló földalatti gerillamozgalom 
tagjai — s így kezdetét is veszi a , tulajdon- 
képpeni" játék a maga klasszikus mivoltá- 
ban, küldetésekkel, feladatokkal. 

Ismerős arcok 


zövetségeseink több szem- 
pontból is jelentős szereppel 
bírnak. Egyrészt előremozdí- 
tanak a nyomozásban, hiszen 
a körülöttünk lévő világra vonatkozóan 
rengeteg információval látnak el ben- 
nünket. (Szerencsére közvetlenül sosem 
rágják szánkba a tudást, eleinte általában 
csak körvonalazódnak a tények, aztán 
formálódik a felismerés, végül jön a hom- 
lokra csapás: ,bammeeeg".) A kommu- 
nikáció mesterien felépített párbeszédek, 
monológok formájában zajlik, ahol fel sem 
tűnik — és ezért tökéletesen érvényesül 
— a fejlesztők azon dizájneri döntése, 
mely szerint a főhős egyetlen szót sem 
szól az egész játék alatt, ezzel is erősítve 
a játékos , Gordon-érzetét". 
A karakterek hitelességét meggyőző szink- 
ronszínészi játék, megdöbbentően részletes 
és élethű kidolgozottság, és az egyik fő 
technikai újításként beharangozott, soha 
nem látott minőségű arcmimika garantálja. 
Ez utóbbi élőben még hihetetlenebb, mint 
az előzetes képeken és videókon: fantasz- 
tikus látni valós időben — konkrétan a játék 
közben — az arcokra kiülő, tökéletesen 
valóságosnak ható érzelmeket! Ez talán 
a legfontosabb oka annak, hogy az NPC-k 
félelmetesen meggyőzőek, és hogy annyira 
közel kerülünk hozzájuk. . . 
Társaink másik fontos szerepe, hogy ők 
adják a küldetéseket, így a játékot tulaj- 
donképpen ők és a hozzájuk kapcsolódó 
szkriptelt történések lendítik tovább időről 
időre. Az előreprogramozott jelenetek 
szintén megérnek egy misét, hiszen 
a HL2 többi részéhez hasonlóan, ezek 
is annyi odafigyeléssel, körültekintéssel 
lettek megkomponálva, hogy öröm rájuk 
visszagondolni. A lendületet soha nem 
törik meg, tökéletesen illeszkednek 
a játékmenet ritmusába, az átmenet játék 
és átvezetés között folyamatos és észre- 
vehetetlen. Ezeknél az intermezzóknál is 
tökéletesen elfogadjuk, hogy mi vagyunk 
a szemüveges , tudós-világmegváltó" , 
akinek épp elmagyarázzák, hogy az utóbbi 
időben hogyan haladtak a teleportációs 
kísérletek — megkérik, hogy dugja be 
a konnektort a falba, és segítsen a teszt- 
rendszert beüzemelni. Majd bosszanko- 
dunk kicsit, hogy már megint balul ütött 
ki valami, és egy ellenségekkel teli helyre 


teleportálódunk, ahonnan azonnal 
menekülnünk kell, ha életben aka- 
runk maradni — de már természete- 
sen újra a , saját" irányításunkkal. 
Az NPC-k legfontosabbika az előze- 
tes képekről és videókról ismerős, 
vonzó Alyx, aki szinte már az , ide- 
genvezetőnk" is lehetne, annyi 
lényeges információt tudunk meg 
tőle, továbbá a játék legélvezete- 
sebb részeinek egy tekintélyes 
hányada is hozzá kapcsolódik 
(öö. . . nem úgy). Feltűnik jó pár, 

az első részből ismerős arc is, 
mint a Black Mesa biztonsági 
őre, Barney, Eli (Alyx apja), 
vagy a habókos tudós, 

Dr. Kleiner, de rajtuk 

kívül is számos karakter 
segíti utunkat. Kezdve 

a városlakóktól a helyi 
ellenállás további tag- 

jain keresztül egészen 

a bétában is látott, 
Ravenholmban székelő 
Grigory atyáig. 

Mind közül a kedven- 

cünk azonban — és ta- 

lán furcsa ilyet mondani 
ennyi lenyűgözően életteli, 
kidolgozott karakter mellett 
— Alyx kéttonnás, , Kutya" 
névre hallgató mechanikus 
háziállata. Ő egy butuska, de 
nagyon jó szándékú robot, az 
ember legjobb barátjának is- 
mérveivel és hihetetlen erővel 
megáldva, , aki" a játék bi- 
Zzonyos részében az oldalun- 
kon harcol. Közvetlenül nem 
irányíthatjuk, szkriptelve, 
magától cselekszik, de 
nagyon nagy segítséget nyújt, 
amikor blokádokon tör át, 
járműveket borít fel és vág az 
ellenfélhez, esetleg mikor az 
idegenek légi járműveire ugrik 
fel minden gond nélkül. Szinte 
hihetetlen, ha visszagondolunk, 
hogy amikor először találkoztunk, 
olyan aranyosan játszottunk 

vele dobálós-visszahozósat 
épületblokkokkal és vasbeton 
darabokkal 0! 


aga a játékmenet tulaj- 
donképpen lineáris, abból 
a szempontból, hogy 

a pályákat a sztorinak 
megfelelően egy előre meghatározott 
sorrendben kell teljesíteni, ám hogy az 
adott szint különböző feladatait hogyan 
oldjuk meg, az csaknem teljesen rajtunk 
áll. Általában gondolkoznunk kell a lehetsé- 
ges megoldásokon, felmérnünk a kialakult 
helyzetet, mérlegelni a rendelkezésre 

álló erőforrásokat (muníciót, környezeti 
elemeket), és a legcélravezetőbbnek látszó 


. ötletet kivitelezni. Aztán, ha nem jön be, 


megpróbálkozni valami mással. A Far Cry 


. ízelítőt adott a szabad játékélményből, 
. "a Half-Life 2 viszont megmutatja, milyen is 


az valójában! Frenetikus! 
, " A játék egészét tekintve többé-kevésbé 


aláb lázadók bázisai között mozgunk (elég 
. " " változatos helyszíneken fészkelték be 


magukat az atyafiak, találkozunk velük 


világítótoronyban, elhagyatott farmon, 
földalatti kutatólaboratóriumban stb.), némi 


am r már azt hiszed, nem tud rátenni 


kedvencünk Ravenholm, de biztosak 
vagyunk benne, hogy mindenki megtalálja 
majd a szívének legkedvesebbet). A játék 
kezdetén megismert City 17 kültéri részeivel 
új standardokat állított fel kidolgozottság, 
valósághűség és változatosság terén, a ké- 
sőbbi pályák (kikötők, csatomák, temetők, 
parti urak, fegyházak, folyómedrek, szikla- 
tetők, kutatóbázisok, különös erődítmények) 
ezeket a határokat tágítják még tovább, 
mindegyik a maga sajátos módján. 

Van, ahol járműbe pattanunk (a homokíutó- 
ba, vagy a propelleres , airboatba"), melyek 
kezelése és fizikája a legtöbb szimulátort is 
megszégyeníti. Máshol gravitációs puskánk 
segítségével hidat építünk törmelékekből 
és egyéb pályaelemekből az elektro- 
mossággal , dúsított" szennyvíz fölött. 
Megint máshol megismerkedünk a föld- 
alatti járatokban közlekedő ant lionokkal. 

A területükön eleinte a földet nem érintve, 
szikláról sziklára ugrándozva közlekedünk, 
hisz azonnal megérzik:a lépések nyomait, 
később azonban a királynőikről , leszü- 
retelt" feromonzsákokkal nemcsak hogy 

a magunk Idalára líthatjuk, de öngyilkos 


Tulajdonképpen ez a HL 2 igazi ereje; 


akkor ő rádob még egy 


zseniálisabb húzások: az első harcok 

a striderrel, a nyomozós részek, a logikai 
feladványok, a járműhasználat, az újabbnál 
újabb fegyverek, a , Kutya", a fizikai motor 
csodái, az ezeket kihasználó gravitációs 
puska, a feromonzsákok és még sorol- 
hatnánk napestig. Ráadásul, amikor azt 
hisszük, hogy már tényleg nincs tovább, 
akkor betekintést nyerünk a csapatos harc 
szépségeibe, ahol konkrét parancsokkal 
irányítjuk osztagunkat, úgy, ahogy azt kell. 
Tömény élvezet, az elejétől a végéig. 

Ha pedig kicsit lelassítunk, és utazásunk 
során szakítunk két lélegzetvételnyi időt 

a minket körülvevő világ grafikai megje- 
lenítésének tanulmányozására, nagyon 
hamar rájövünk, hogy a környezet még az 
események zuhatagát övező lenyűgöző 
ötletesség nélkül is egy kész műalkotás. 
Rozsdás, itt-ott mohával borított tetőleme- 
zek, málladozó vakolat, jövőbeni graffitik 
a falakon, lepattogzott festék, repedezett 


.betonfalak, no és az a vészjóslóan égnek 


meredő, sima falú plasztacél torony City 
17 szívében. . . A szemet gyönyörködtető, 

káprázatos grafika önmagáért beszél, csak 
ennek felfedezéséért megéri bejárni min- 

den pálya összes zegét és zugát, nemhogy. 
még játszani, lövöldözni, vagy nyomozni, 
feladatot megoldani rajtuk! A pályák. 


rens Doom 3 meglátásunk szerint jobban 
teljesít, ellenfelei plasztikusabbak, félel- 
metesebbek. A HL2 lényei azonban igazán 
élnek, hitelesek, meggyőzőek. Hasonló ket- 
tősség jellemző a fény-árnyék effektekre is: 
jelen tesztalanyunk nem rendelkezik olyan 
minőségű árnyékolókkal, mint konkurense, 
de amit elveszít a vámon, azt visszahozza 

a réven. Az eredmény hasonló az előbbihez: 
ha csupán technikailag hasonlítjuk össze 

a valós idejű árnyékokat, a Doom 3 jön. 
ki jobban a versenyből, ha azonban az 
összképet vizsgáljuk, a HL2 a befutó 


A JÁTÉK TÚLNŐ MINDEN VÁRAKOZÁSON 
- AMI NEM KIS SZÓ, HISZEN MINDENKI 

A , SZÁMÍTÓGÉPES JÁTÉK" FOGALMÁNAK 
ÚJRADEFINIÁLÁSÁT VÁRTA TŐLE 


Emberek és egyéb érdekességek. Lényegesebb karakterek a HL2-ből 


GORDON 
FREEMAN 

Őt irányítjuk 
Régebben egyszerű 
tudós volt a Black 
Mesa kutatóbázis 

, Rendellenes 
Anyagok" laboratóriumában. Túlélte az első 
, balesetet", az első rész végén a titokzatos 
G-Man szolgálatába állt. Most emlékek 
nélkül tér vissza. . . 


"1 ALYXVANCE 
7 Anő 
Eli Vance 
lánya. Nagyon 
tisztel minket, 
mert az apja sokat 

zi — áradozott rólunk. 
, Olyan" értelemben nem melegedünk össze 
vele igazán, de annyiszor szerepel, nem 
kizárt, hogy egy kiegészítőben őt irányítsuk. 
Blokkolnánk. 


A G-MAN 
A titkok embere 
Az első HL alatt 
folyton egy lépés- 
sel előttünk járt, 
idegesítő egy alak. 
: Végül állást ajánlott 
nekünk, amelynek el nem fogadása egyet 
jelentett a halállal. A HL2 puszta léte azt 
sugallja, hogy elfogadtuk az ajánlatát. Vagy 
mégsem? 


ÚGY :188ú ú " BARNEY 
ú CALHOUN 
Ex-Black Mesa 
biztonsági őr 
Nem nagy ész, de 
. megbízható társ. 
A fél HL1-et az 
oldalán küzdöttük végig. Népszerűsége 
a Blue Shift kiegben csúcsosodott ki. 
A második részben titkos ügynök, beépült az 
ellenség sorai közé. Rühelli az idegeneket. 

DR. ELI VANCE 
Ex-Black Mesa 
: kutatótudós 
Még a Black 
Mesáról ismerjük, 
nagyon jó barátunk. 
Söt Túlélte az incidenst, 


de egy lába ott maradt. Azóta új labort 
épített ki magának Black Mesa East néven. 
Rengeteget segít nekünk a játék folyamán. 
Jó arc, szeretjük. 


DR. .KLEINER 

Ex-Black Mesa 

kutatótudós 

Habókos tudós, aki 

szintén túlélte Black 

Mesát (nem, kedves 
2. újoncok, sokan 
meghaltak, nem menekült meg mindenki). 
Elivel ellentétben maradt a Petri-csészék 
mellett, nem nagyon bírja a fegyvereket és 
a gránátokat. 


DR. JUDITH MOSS- 
MAN 

Eli asszisztense 
Érdekes figura: nem 
jönnek ki Alyxszel, 
de irányunkban kife- 
: jezetten behízelgően 
viselkedik, annak ellenére, hogy a Black 
Mesán ugyanarra az állásra pályázott, mint 
mi. Most Elinek segít a teleporttal kapcsola- 
tos kutatásban. 


DR. BREEN 

Az új rezsim első 
embere 

A Black Mesa 
egykori igazgatója. 
Ő kapitulált a Föld 
nevében, ő szól 

a néphez a kivetítőkön keresztül, arra 
bátorítva a még ellenállókat, hogy adják fel 
magukat. Legszívesebben fejbe csűrnénk 
egy pajszerrel. 


GREGORY ATYA 
Purgáló pap 
kj Nem a legjelen- 
ver tősebb karakter, 
késs Ravenholmban 


futunk vele össze 
egy kis zombihent 
erejéig, ám mindenképp bemutatnánk 

a nagyérdeműnek: emberek, ő nem volt ott 
Black Mesán azon a bizonyos napon! Nagy 
tapsot neki! 


4 KUTYA 
! 4 Alyx házi készítésű 


robotja 

szd Kétségkívül az 

lk áöi egyik legjobb arc 

7 a játékban, Nagy, 
buta, erős, és telje- 
sen úgy viselkedik, mint egy kutya. Több 
lélegzetelállító mutatványt is elő fog adni 
a küldetések alatt. Kár, hogy közvetlenül 
nem irányíthatjuk. 


az 

VA ; VORTIGAUNTOK 

V.- ,  Xen felszabadított 
sz A." rabszolgái 

tr - § tj A HL2 talán legérde- 

j b § kesebb karakterei 


I 42 -gf 7 96 AHL-ben még 
2. AB ellenünk harcoltak, 
hogy miért és hogyan csatlakoztak a földi 
ellenálláshoz, nem világos. Majd a Green- 
shift című kiegben biztosan kiderül. Őket 
nem blokkolnánk. 


FELKELŐK 
Hp Jómunkás 
§ emberek 
gyi Bár a Föld idegen 
sz —— zsarnokságalatt 
áll, az emberiség 
s [d Szolgasorban 
sínylődik, néhány kisebb csoport nem adja 
fel oly könnyen a harcot. Létszámban nem 
mérhetők a zsarnokokhoz, lelkesedésben 
igen. 


Itt vannak a modern csúzlik 


PAJSZER SPAS-12 SHOTGUN 

-- Ha kifogyunk 3 Közelharcban 

a lőszerből, a régi a fegyver mindet 

jó feszítővas mindig eltakarít — és szinte 

beválik mindig talál 

- Távolra és - Távolabbra csökken 

tűzfegyverekkel a célratartás, és az 

felszerelt ellenfelek újratöltés is elég 

-. ellen hatástalan sokáig tart 

9MM USP GRAVI-PUSKA 

7 Még nagy távolság- -- Nehéz tárgyakat 

ból is elképesztően is úgy mozgatunk 

pontos a levegőben, mint 

- Sok ellenfél esetén a szalmabábukat 

haszontalan, mert túl - Ha semmilyen tárgy 

kicsit sebez nincs a közelben, 
akkor gyakorlatilag 

.357 MAGNUM használhatatlan 

3 Távolra is pontosan 

és nagy tűzerővel lő IMPULZUSFEGYVER 

- Gyakorta kell -- Irtó erős, 

újratöltenünk és kevés másodlagos tüzelése 

hozzá a munició elpárologtatja az ellen- 
feleket (tiszta BFG) 

H8K MP-7 GÉP- - nagy és nehéz 0 

PISZTOLY 

-4 Magas RAKÉTAVETŐ 

tűzgyorsaság, - Lézervezérléses, 

rengeteg lőszer, al- légi járművek ellen 

ternatív lövésmódban az egyetlen hatásos 

gránátok fegyver 

- A jól páncélozott ,  - Belső tereken 

ellenfelek ellen nem könnyen megsérül- 

elég hatékony 5. hetünk a nagy rob- 
banási rádiusz miatt 

XM-29 SABR RO- 

HAMKARABÉLY Uj FEROMONZSÁK 

4. Ugyanolyan gyorsan § - 4 4 Sokszorfelhasznál- 

lő, mint a géppisztoly, 7. - vé ható és mókás 

csak sokkal pon- ii an , hangokat hallat 

aa tosabb és erősebb 5-8 a - Csakakkor 
- Hamar elfogy MS bg működik, ha a pályán 
rá a lőszer, és csak ritkán a." — bogaraktalálhatóak 
; találunk újat ZAG EJ ŐÁGKÉRE szép számmal 


GAMESTAF 
LEGENDÁK 


EEZee 


játéktérben azonban 
nemcsak gyönyörködni kell, 
de használnunk is szüksé- 
ges. Ahogy azt a cikk elején 
leírtuk, már idejekorán ízelítőt kapunk, 
mivel is állunk itt szemben: a HL2 világá- 
ban minden (értsd: minden), lakóháznál 
kisebb tereptárgynak tömege és sűrűsége 
van, hat rá a gravitáció és a felhajtóerő. 
Így a fizika többé nem látványosság 
csupán (pedig az apró szilánkokra törő 
üvegtáblák, a légi járművek keltette 
légörvények által meglengetett áramve- 
zetékek, az összedőlő állványzatok, vagy 
az ellenfeleket beszínező, falhoz vágott 
festékes dobozok eléggé látványosak), 
de a motorban rejlő lehetőségek a játék- 
menet szempontjából is értelmet kapnak. 
Gordon mindent felemelhet, arrébb tolhat, 
felhasználhat — mindenféle szkript nélkül 
(egyedül a striderek masszív házfalakon 
való áttörése előreprogramozott a fizika 
szempontjából, semmi más). Ahogy 

a dolgok felrobbannak, repülnek, tüzet 
fognak, avagy leesnek, nemcsak kö- 
vetkezetességet hordoznak magukban, 
ami jelentőségteljessé, átgondolandóvá 
teszi minden cselekedetünket ebben 

a világban, de egyben olyan helyzete- 
ket is teremtenek, melyek váratlanok, 


Viz 


alkalomszerűek — egész egyszerűen 
élményszámba mennek. 

A játék azonban ennél is tovább megy 
egy bizonyos pontjától: frissen szerzett 
(és bájos módon, , tutorialszag" nélkül 
bemutatott 0) gravitációs fegyverünk 
segítségével már a nehéz tereptárgyakkal 
(épületromok, járművek, mosógép) is 
kapcsolatba léphetünk. Egyrészt felemel- 
hetjük, magunkhoz húzhatjuk, másrészt jó 
messzire kilőhetjük őket. És itt kap igazán 
jelentőséget a fizikai motor kiaknázása! 

A felkapott tárgyakat (kiváltképp a földön 
heverő fűrészlapokat) lőszerként használ- 
hatjuk, ha fogytán a muníciónk, a prop- 
elleres röpködő drónokat magunkhoz 
húzva , mini darálógépeket" lődözhetünk 
az ellenfélre (vagy — ha nincs a közel- 
ben senki — egyszerűen a falhoz vágva 
darabokra törhetjük őket), de maradha- 
tunk a jól bevált , dobjunk kocsironcsot 

az ellenfelekre" taktikánál is. Gravitációs 
puskánk védekezésre is alkalmas: 

a gránátokat még a levegőben elkaphatjuk, 
és visszahajíthatjuk, az aknákat biztos 
távolról felszedhetjük vele, a falból kitépett 
bojlert vagy radiátort pedig pajzsként tartva 
magunk előtt hatolhatunk előre. Gyakorlati- 
lag bármire képesek vagyunk segítségével, 
lehetőségeinknek csak a képzeletünk szab 


határt. Pont ezért jelenti a játék egyik leg- 
nagyobb húzását a fizikai motor ilyen szintű 
kidolgozása, és annak a játékmenetben 
történő felhasználás: tökéletesen felborítja 
az eddigi FPS-ekben megszokott, 12 év 
alatt kialakult status guót. . . 

A fentiekből fakadóan a fizikai motorhoz 
kapcsolódik a játékban található fejtörők 
nagy része is. Van, ahol egy ajtót lezáró 
keresztrudat kell felemelnünk gravi-pus- 
kánk segítségével a szemközti oldalról, 
máshol be kell lökdösnünk néhány lebegő 
hordót a vízbe, majd egy lesüllyedt platform 
alá mozgatni belőlük annyit, amennyi 

már fel tudja emelni azt a víz tetejére, így 
készítve ideiglenes rámpát propelleres 

, airboatunknak" a továbbhaladáshoz. 
Találkozunk helyzetekkel, ahol törmeléktől 
és kocsironcsoktól kell megtisztítanunk az 
utat, de akadnak olyan , fejtörők" is, 
melyeket tulajdonképpen mi magunk 
találunk ki (például felgyújtunk egy fahidat 
egy-két robbanó hordó segítségével, amely 
hamarosan összeroskad, megölve így 

a rajta tartózkodó ellenfeleket). Akad olyan 
eset is, hogy nem egyedül, hanem a pályán 
található egyéb eszközök segítségét kell 
igénybe vennünk (egy óriási mágneses 
daru általában nem csak poénból kerül be 
egy játékba — legalábbis ebbe nem €). 


Szép, szép, de hogy fut majd nálam? 


Részletes, kidolgozott felszínek, tükröződő 
vízfelületek eddig sosem látott minő- 
ségben, valós árnyékok. . . Csupa olyan 
effektus, amelyet a Directx9 maximálisan 
támogat. Pontosan ezért is tűnik annyira 
valószerűnek a HL 2 világa. A különleges 
azonban az, hogy a játék még akár egy 


(cöcö.. . hiszi a piszi, hogy nincs ebben 
némi üzleti susmus az Atival. , . — Uhu) . 
Sőt, a gyengébb FX-típusok, mint az 5200 
Ultra, csak DX 8.1-et tudnak. Most leírjuk, 
milyen effektekről kell a gyengébb kártyák 
tulajdonosainak lemondania. 

DX 7-es módban a játék nagyon gyors, 


GORDON MINDENT FELEMELHET, 
ARRÉBB TOLHAT, FELHASZNALHAT 


GeForce4 MX-440-esen is elfut! Ennek 
oka, hogy a Valve olyan ügyesen alkotta 
meg a Source-motort, hogy az mindig 

a grafikus kártya képességeihez mérten 
használja ki az effektusokat. Egy MX-440- 
es egy minőségileg gyenge, viszont kellően 
gyors Directx7z módban futtatja a játékot, 
míg egy Radeon 9600 XT a teljes DX9-es 
utasításkészletet használja, és így minden 
részletet megjelenít. Bár a GeForce FX 
kártyák is DX9-képesek, gyengébb teljesít- 
ményük okán azonban a Valve úgy döntött, 
hogy a NVIDIA kártyák DX 8.1-en fussanak 


viszont elfelejthetjük a vízfelszín tükrö- 
ződését, a bump mapokat, vagy a valós 
árnyékokat. A felületek laposak és rész- 
letszegények, valamint a textúrák maximum 
256x256 pixelesek, szemben a többi 
móddal, ahol ez a nagyság dupla ekkora. 
Ez az a szint, ahol igen erős késztetést 
fogunk érezni arra, hogy invesztáljunk egy 
jobb kártyába. DX 8.0 és 8.1-nél a leglát- 
ványosabb különbség a DX 9-hez képest, 
hogy a víz tükröződése kevésbé részletes, 
és a víz-part átmenet sokkal élesebb. Bump 
mapping és fényeffektusok már lesznek, 


igaz, ezek kidolgozottsága 
alacsonyabb:fokú. A tárgyak a víz alatt tel- 
jesen elmosódottak, és a figurák dinamikus 
árnyékot vetnek. A DX 8.1-es módban, ami 
az 5700-as/5900-as kártyáknál működik, 
még élsimítás jön szóba, azonban másban 
nem sok különbség van a 8.0-hoz képest. 
Az igazi látványorgiát csak a legfrissebb 
(GeForce 6600-as/6800-as, illetve a Rádeon 
9600/9800/X600/X800-as kártyákkál 
érhetjük el. 

Amennyiben manuálisan akarjuk módo- 
sítani a renderelést, írjuk be a kónzolnál, 
hogy. ,mat dxlevel" , valamint a kívánt 
DirectX módot (pl. , mat. dxlevel 90"), így 
lassabb kártyákkal is nagyobb sebessé- 
get hozhatunk létre. Ezen kívül nem árt 
néhány dolgot átnéznünk, amivel némileg 
gyorsíthatják a játékot, bár csodákat 
természetesen nem várhatunk ettől. Az 
csak természetes, hogy töltsük le a leg- 
frissebb NVIDIA, Ati drivereket — nagyon 
sok múlhat azon, hogy nem egy régebbi 
verziót használunk. Ajánlott a Windows 
Registryben is rendet rakni, persze csak 
óvatosan, de számos speciális program 
van erre a célra, amivel szintén kicsit 
növelhetjük az általános teljesítményt. Sok 
ideig tarthat, de megéri defragmentálni 
(magyarul: lemeztöredezettség-mentesí- 
teni) a merevlemezünket is. 

Hogyan veheted meg 
a játékot online? 
KERESKEDELMI VERZIÓK Sok félreértés és téves elképzelés 
Megjelenésekor a HL2 nem kevesebb, mint ötféle változatban lesz kapható. Attól látott napvilágot mostanában a Valve 
függően választhatsz közülük, hogy boltban vagy neten keresztül szeretnéd-e online vásárlást segítő szolgál- 
inkább beszerezni, illetve mennyit vagy hajlandó áldozni a különböző extrákért. tatásával kapcsolatban, ezeket 


oszlatjuk el most röviden. 

Tehát a Steamen valóban fent voltak 
A nagyátlag választása már megjelenés előtt is a játék 
A játék 6 CD-n vagy egy DVD-n kerül a dobozba, s megtalálhatjuk bizonyos részei (azok, amelyek 
mellette a CS:Source-ot is. Háromfajta dobozképpel választható, Gordon már készen voltak korábban, és 


mellett G-Man vagy Alyx mosolyoghat ránk. nem kellett már hozzájuk nyúlni 
VEGISAS v09 megjelenésig). Ezeket valószínűleg 


azért tette ilyen korán elérhetővé 
a Valve, hogy a.) ne legyen akkora 


Gyüjtőknek Z 4 § szerverforgalma megjelenéskor, b.) 
Az alapjátékon és a CS:Source-on kívül ebben a csomagban megtalál- (és ez a valószínűbb) magához kösse 
hatjuk a Half-Life 1 Source-motorra átültetett verzióját, egy pólót és némi a vásárlókat már jó előre — nekik 
extra apróságot. A HL1 miatt érdemes megfontolni. ugyanis direkt nyereségként 
jelentkezik, ha valaki a Steamen 
keresztül szerzi be a játékot, a bolton 
STEAM VERZIÓK keresztül a hasznot lefölözi a Vivendi 
Ha a Valve online , boltján" keresztül vásárlod meg a játékot, (azaz fizetés (persze nem jogtalanul, hiszen ők 
ellenében — hallja mindenki? — letöltöd a gépedre. Nem kapsz dobozt és finanszírozták a fejlesztést). Ezen 
kézikönyvet, de nem kell felállnod a PC-d elől (kinek van kedve ilyen időben huzakodik egyébként a két cég már 
kimenni?). jó ideje. 
A játék bolti megjelenésekor az utolsó 
részlet is letölthetővé válik. Innentől 
vs már csak utalni kell a pénzt a Valve- 
HEZ ÉS CS-SOUTC nak az internetes vásárlásra alkalmas 
hitelkártyánkról, akik viszonzásként 
Hi küldik az aktivációs kódot. A letöltött 
HL2, CS: Source, HL: Source, játék a dobozos verzióban található 
Day of Defeat: Source kóddal is elindul — ha valaki nem 


akar várni még az installálásra sem, 
választhatja ezt a hibrid megoldást is. 


HL2, CS: Source, HL 1: Source, Day of Defeat: Source, teljes 

végigjátszás, 3 különböző Half-Life 2 poszter, Half-Life 2 sapka, 
képeslap, matricák, soundtrack és 1/5000-ed esély, hogy 
kiutazhass a Valve-hoz. 


STEAM 


PRELOAD HALF-LIFEG 2 


a elegünk lett a fejtörőkből, és 
kézbe vesszük a játék tucatnyi 
fegyvere közül a lelkünknek 
legkedvesebbet, akkor sem 
csalatkozunk. A Half-Life 2 ellenfelei oko- 
sabbak, mint azt legmerészebb álmainkban 
hittük volna — ami szintén nem kis dolog, hisz 
valljuk be: az előzetesek alapján legalább 
einsteini szintre számított mindenki. Érzékelik, 
mikor tárazunk újra, ilyenkor lerohannak 
minket. Üldöznek, ha fedezék mögé bújnánk, 
nak, amíg társaik mögénk nem kerülnek. Ha 
beiszkolunk egy házba, és a matracok mögé 
bújva, fegyverünket az ajtónak szegezve 
várjuk, hogy üldözőink utánunk rontsanak, 
hogy mi aztán szép sorban lemészárolhassuk 
őket, az elsőt még elkapjuk ugyan, de a töb- 
biek realizálják a cselt, visszahúzódnak, és 
anélkül, hogy akár egy pillanatra is mutatnák 
magukat, gránátot gurítnak a szobába. Ha 
kilövünk egy rakétát a fejünk fölött köröző 
légierődre, annak pilótája úgy fordítja gépét, 
hogy még idejekorán le tudja szedni a felfelé 
tartó szeretetcsomagot. Csak úgy érhetünk 
el sikert, ha kihasználjuk a rakétavető 
lézerirányítóját, elküldjük a rakétát messze 
a hajó mögé, és akkor vezetjük csak rá, ha 
a pilótának már biztosan nem lesz elég ideje 
felé fordulni. Persze ezért az apró cselért 
ébe. ha netán raktárépületekbe rejtőzű 
a helikopterek elől, számítsunk rá, hogy 
darabokra robbantják a tetőt, így érve el tiszta 
rálátást a célpontra — azaz ránk. Az átélt 
események alfája és omegája azonban az, 
amikor egy strider (a háromlábú, irtó magas, 
rovarszerű idegen) képtelen kisöpörni minket 
a földszintről, s realizálva tehetetlenségét 


szétveti telefonpózna hosszúságú lábait, hogy 
feji része (az ott található fegyverekkel együtt), 
szemmagasságba kerüljön. Ez kérem, már- 

. . 15 lehetne, ha az oldalunkon harcolók 
nem rendelkeznének hasonló kvalitá- 
sokkal! A leggyengébb szellemi tőkével 
bíró bogarak útkeresése is kiváló, nem 
akadnak egymásba, nem zavarodnak 

össze, vagy , fagynak le" a fordulókban. Ha 
feromonzsákokkal rendelkezünk, minden- 
hová utánunk jönnek, az ellenfelet pedig 
még a legeldugottabb helyen is megtá- 
madják. Ennél is figyelemreméltóbbak 
szabadságharcos testvéreink: bekötöznek 
minket, vagy más társaikat, ha szükséges, 
tárakat adnak, ha kifogynánk a lőszerből, 
felveszik a földön heverő használható 
fegyvereket, fedezést kémek, ha töltenek, 
netán nyílt terepen készülnek átrohanni. 
És úgy egyáltalán: látszik a jó öreg gerilla- 
taktika a cselekedeteiken. Ja, és ráadásul 
udvariasak is: ha netán utunkat állnák egy 
szűk folyosón, elnézést kérnek, és udvari- 
asan félrelépnek. Hol vannak már az első 
rainbowsixes idegeskedések a folyosókon 
lecövekelt, bambán bámuló társak miatt. . . 
A harcok — főleg a játék vége felé, amikor 
csapattársainkkal együtt irtjuk az ellent 
— soha nem tapasztalt élményekkel 
gazdagítanak bennünket. Az eseménye 
annyira sodrók, valószerűek és ati 
sak, annyira hihetőek, hogy talán először 
a játéktörténelemben azt sem bánjuk, 


pillanatokat! 
Folytatás a 18. oldalon 


Interjú Doug Lombardival, a Valve Software marketing managerével 


Tudjuk, hogy a játék fejlesztése mintegy 6 
évig tartott. Mi volt a legnagyobb kihívás? 
A határidők, a határidők, valamint a határidők. 
Ha a játék késik, nem örül a játékos, a kiadó, 
és természetesen mi sem. Ugyanakkor a 
minőségből sem akartunk emiatt engedni — e 
kettő összeegyeztetése viszont egyáltalán 
nem volt egyszerűnek mondható. 


Kell, hogy legyen már tervetek a HL 3 
elkészítésére! Kérlek, mesélj nekünk 
erről pár szót — további 6 évet várhatunk 
a folytatásra? 

Valóban, a HL 2 történetében is vannak olyan 
utalások, amelyek sejtetik a folytatást. Ennél 
többet azonban nem mondhatok. Viszont 
nem kell aggódnotok: sikerült egy olyan 
fejlesztőrendszert összehoznunk, amellyel 
sokkal könnyebb a játékok elkészítése, 
úgyhogy nem kell 6 évet várni a következő 
Valve-produkcióra. 


Történt-e komolyabb változtatás a játék 
koncepciójában, történetében a fejlesztés 
során? 

Alyx karaktere igen nagyot változott. Ere- 
detileg egy lázadó vezér lánya lett volna, de 
később valaki felvetette, hogy mi lenne, ha Eli 
Vance leánya lenne. Elsőre őrültségnek hang- 
zott, de később kiderült, hogy tényleg sokkal 
jobban illik a történetbe — mindenesetre nem 
kevés jelenetet kellett ezért átdolgoznunk E. 


Amikor elkezdtétek a fejlesztést, azt 
mondtad: , A pénz nem játszik szerepet." 
Ha nem túl indiszkrét a kérdés, végül 

is mekkora volt a költségvetésetek? 

(A Doom 3 elkészítése 20 millió dollárba 
került.) 

Végleges számot nem tudnék még mondani, 
de 40 millió dolláron már biztosan túl 
vagyunk. 


Azt is megígérted, hogy a HL 2 a maga 
idejének a legjobb játéka lesz. Hogy érzed, 
sikerült teljesíteni ezt az ígéretet? 

Nem szeretném a művünket más játékokkal 
összehasonlítani, még kevésbé azokat leszól- 
ni, viszont tényleg nagyon elégedett vagyok, 
mert azokat az ötleteket, elképzeléseket 
szinte maradéktalanul sikerült megvalósíta- 
nunk, amelyek tervbe voltak véve. Nagyon 
büszke vagyok a csapatunkra is, mert végig 
helytállt, így tényleg sikerült megcsinálnunk 
azt, amit akartunk. 


A két legnagyobb erősségnek a karaktereket 
és a fizikát nevezném. A gyengéiről nem tudok 
beszélni, de Ti már biztos rátaláltatok (nevet). 
Hányan vettek részt összesen a HL 2 


fejlesztésében? 


a játék készítésében, 50 körül van. Ha 

külső munkatársakat — szinkronszínészeket, 
tesztereket — is hozzáadjuk, akkor további 50 
fővel növekszik a létszám. 


Várhatunk-e más játékokat, melyek a HL 2 
univerzumában játszódnak? 

Igyekeztünk a HL 2 történetét úgy alakítani, 
hogy maradjon hely más játékok megvalósí- 
tására. Alyx és (a robotja) , Kutya" szintén két 
olyan, számomra kedves karakter, akikkel el 
tudok képzelni egy másik programot. 


Mennyire figyeltétek a konkurenciát (pl. 
Doom 3, Far Cry) a kiadás előtt és után? 

A Far Cry játékkal nem vagyok annyira 

közeli ismeretségben, de mindig nagy 
Doom-rajongó voltam, ez a játék hozott be 

a játékfejlesztés világába is. Ugyanakkor nem 
aggódom, mert azok, akik megvették a Doom 
3-at, mostanra már végig is játszották, és alig 
várják a következő kiváló FPS-t. 


Szerinted mi lesz a következő nagyobb 
ugrás a játékfejleszésben? 

Egyelőre nem készülünk újabb nagy ugrásra: 
a művészet és a mesterséges intelligencia 
összekapcsolása, a drámai pillanatok felépíté- 
se, a nemlineáris animációs rendszer mind- 
mind olyan dolgok, amelyekben hatalmas 
lehetőségek rejlenek, és úgy érzem, még épp 
csak a felszínt kezdtük el kapargatni. 


NEM KELL HAT ÉVET VÁRNI 


A KÖVETKEZŐ VALVE 

Azt mondtuk, nehéz tárgyilagosnak maradni a játékkal kapcso- 
latban — nos, negatívumokról beszélni még nehezebb. Ha meg is 
bántja valami az ember szemét, az nem azért van, mert az adott 
elem rossz, maximum annyi a baj vele, hogy nem annyira jó, mint 
a játék többi része. Így fordulhat elő, hogy bár a karakterek 
nagyon jól reagálnak cselekedeteinkre, de a korai videókban 
látható — köztudottan, és most már bizonyítottan szkriptelt 

— jelenetek nem valósulnak meg pusztán MI-vezérléssel, ahogy 
akkoriban állították. Dr. Kleiner például ránk sem hederít, ha 
össze-vissza tombolunk a gravi-puskával a laborjában, nemhogy 
odanézne, vagy ránk szólna. Ide vehetjük még azt is, hogy az el- 
lentábor katonái néha kissé lassúak, néha nekünk rontanak, bele 
a zárótűzbe, és bár általában véve jól teljesítenek (mint ahogy azt 
korábban le is írtuk), a többiekhez képest (strider, ant lion, saját 
csapattársak), csinálhattak volna még több meggyőző dolgot. 
Szintén nüánsznyi logikátlanság (szinte szégyellem is leírni), hogy 
a világítás most is egy misztikusan visszatöltődő energiaforrásra 
van bízva. Végül két olyan , hiba", amelyek talán valakit még 
zavarni is fognak: a játékhoz , multis részként" alapban mellékelt 
CS:Source-ban nincsenek új pályák, illetve az egyes helyszínek 
között hosszú a töltési idő (néha több tíz másodpercet is igénybe 
vesznek). Ennyi. 


Köszönjük Shawn Elliotnak és Wat Maruyamanak (GameStar, 


USA), illetve Doug Lombardinak (Valve Software) a segítségét! 


VÉRTŐL SÍKOS KIHALLGATÓSZOBÁK 


"TERBEN IK MEG A FÉLELMETES 


Egyszerűenösszefóglalva:-á Half-Life. 2-ben "minden megvan, 
amire egy játékban vágytunk, Mindent átvett az-első részből ami 
ott jól működött, azokat feljavította, és olyan plusz:dolgokat tett 
rájuk, melyékre legmerészebb álmainkban sem gondoltunk volna, 
Remek ritmusban zajlik a mese, az ákciójelenetéket mindig kellő 
időpontban váltják az atmoszférikus hangulati pontok, változatos, 
kétszer nem kerülünk ugyanabba: a helyzetbe (de még hasonlóba 
sem), és nincsenek benne olcsó tervezői megoldások (felvettem 
egy tölténycsomagot — hopp, mögöttem egy szörny). Meggyőző, 
lebilincselően izgalfnas és elképesztően élvezetes az első má- 
sodpercétől az utolsóig (a végén pédig készüljetek egy hihetetlen 
meglepetésre, amely teljesen megváltoztatja az addigi játékot). 

A Half-Life 2. észmei értéké egekbe szökő: nem 

egyszerűen szórakozol játék közben, hanem egy drámai élmény- 
ben van részed, A legszebb az egészben azonban az, hogy a játék 
nem adja meg a válaszokat a végigjátszás során frissen felderített 
tényállás miértjeire, és ez egyértelműen egy (vagy több?) közeljö- 
vőben elkészítendő folytatásra, de legalábbis kiegészítőre enged 
következtetni! Halleluja! 

Addig is azonban ítt ván nekünk minden idők legjobb FPS-e, s 
talán legjobb játéka is. Vedd meg, vidd haza, rendelj egy pizzát, 
húzd ki a telefont, küldd el barátnődet vásárolni, és játssz! 
Ennyivel tartozol az ellenállásnak. 


Boe §. Sam §. Uhu 


Végszó 

Túl sok mindent nem lehet hozzáfűzni. Minden idők legjobb 
FPS-e, és annak, aki ezt a műfajt kedveli leginkább (vagyunk egy 
páran), a legjobb játéka is. Akik nem ezt a műfajt kedvelik, játsz- 
szák végig a HL2-t, és garantáltan átpártolnak az FPS-ekhez. 


Pro Kontra 

Megdöbbentő világ, magával Nincsenek új pályák a CS-ben, 
ragadó történet, élettel teli karak- . Hosszadalmas töltögetés, A kato- 
terek, végtelenül élvezetes játék- . nák MI-je nem annyira meghök- 
menet, káprázatos pályák. kentő, mint a többi NPC-é 

. Bemutató és értékelés 20 oldalas különszámunkban 


